
Opdatering af skøn for arbejdsudbudseffekter af ændringer i en 
række specifikke afgifter 


Skatteministeriet har d. 20. juni 2018 offentliggjort rapporten Skatteøkonomisk rede- 
gørelse 2018. I den forbindelse er metoden til at skønne over de afledte arbejdsud- 
budsvirkninger af afgiftsændringer opdateret på to områder. 


For det første er metoden til at skønne over arbejdsudbudsvirkningen af ændrin- 
ger i registreringsafgiften opdateret på baggrund af en analyse beskrevet i redegø- 
relsens kapitel 3. Metodeopdateringen indebærer en beskeden ændring i den 
skønnede arbejdsudbudsvirkning set i forhold til den hidtidige metode, jf. redegø- 


relsen. 


For det andet er metoden til at skønne over arbejdsudbudsvirkningen af ændrin- 
ger i afgifterne på nydelsesmidler (konkret afgifterne på øl, vin, spiritus, slik og 
chokolade samt cigaretter og tobak) ændret på baggrund af en analyse beskrevet i 
appendiks til publikationens kapitel 5. Metodeopdateringen indebærer blandt an- 
det, at der ikke længere indgår en lille positiv arbejdsudbudsvirkning ved en reduk- 
tion af cigaretafgifterne. Derimod skønnes en vis negativ arbejdsudbudsvirkning. 


Fremadrettet vil konsekvensvurderinger, der knytter sig til de pågældende afgifts- 
områder, lægge de nye analyser til grund. 


